kardosdrur/scandi-wiki huggingface dataset:
Open Air Theatre

Open Air Theatre i Regent's Park er et friluftsteater i City of Westminster i London. Teateret er et sommerteater som har åbent i tre til fire måneder om året. Det blev etableret i 1932 af Sydney Carroll og Robert Atkins.

Teateret bruges hovedsageligt af New Shakespeare Company. Hver sæson består gerne af en opsætning af A Midsummer Night's Dream, et andet skuespil af Shakespeare, en musical og en børneforestilling. Ofte spiller de samme skuespillere i flere eller alle af opsætningerne.

Teateret ligger centralt i Regent's Park, og er omgivet af parklandskabet. Det har 1.200 sæder.

Litteratur 

 Guide to British Theatres 1750–1950, John Earl and Michael Sell, pp. 129–130 (Theatres Trust, 2000). .

Eksterne links 
 Open Air Theatre 

Teatre i Storbritannien
Kultur i London
The Uffe Holm Show 3

The Uffe Holm Show 3 er Uffe Holms fjerde one-man comedy show, som han optrådte med i foråret 2009. Showet er afslutningen på The Uffe Holm Show-trilogien. Selv udtaler Uffe Holm at det bliver “fucking sjovt”.

Showet blev videooptaget i Svendborg Teater 13. marts 2009 og udgivet på DVD d. 2. november 2009

Tidligere shows 
Uffe Holm har tidligere udgivet følgende solo stand-up shows:
The Uffe Holm show
The Uffe Holm Show 2
Uffe Holms Flashback

Referencer 

Stand-up-comedy-shows
Fournier Street

Fournier Street, tidligere Church Street, er en gade i Spitalfields i bydelen Tower Hamlets i London. Den ligger mellem Commercial Street og Brick Lane.

Bebyggelsen er hovedsageligt fra 1720'erne, og udgør en af de bedst bevarede samlinger af byhuse i tidlig georgiansk arkitektur i Storbritannien. De oprindelige indbyggere var franske hugenotter.

Ved den østlige ende af Fournier Street ligger Jamme Masjid, en nuværende moske som tidligere har været både kirke og synagoge. I vestenden ligger Christ Church i Spitalfields, bygget mellem 1714 og 1729, og regnet som et fint eksempel på engelsk barokarkitektur.

Eksterne henvisninger 

Veje i London
Kenneth Waltz

Kenneth Neal Waltz (8. juni 1924 – 12. maj 2013) var en amerikansk forsker inden for og en af grundlæggerne af den neorealistiske retning af studiet af international politik. Han er bl.a. forfatter til Anarchic Orders and Balances of Power, Structural Realism After the Cold War, A Theory of International Politics og Man, the State and War. Neorealismen er en videreudvikling af den klassiske realisme (som udlagt af f.eks. Hans Morgenthau), og er siden blevet udbygget af John Mearshimer og Stephen Walt. Man har set den klassiske realisme praktiseret af kendte udenrigspolitiske beslutningstagere som Otto von Bismarck, Henry Kissinger og Brent Scowcroft. Realisme står i modsætning til andre teoretiske retninger inden for studiet af international politik såsom liberalismen og konstruktivismen.

Teoretisk position
Strukturen i det internationale system er anarkisk. Staterne kan alle betragtes som funktionelt ligestillede; uanset ideologi, kultur eller ledere, så varetager stater de samme grundlæggende funktioner – inddragelse af skatter, forsvar af staten, og så videre. Den eneste forskel er staternes kapabiliteter. Strukturen i det internationale samfund ændres, når fordelingen af kapabiliteter forandres. Hans betydning for forskningstraditionen omfatter især en udvidelse af det oprindelige felt til at omfatte strukturen i det internationale system, som antages at skabe rummet for magtudøvelse. Waltz har bl.a. analyseret, hvordan stater indgår i alliancedannelse, krigsførelse og fredsslutning i et forsøg på at forklare strukturelle betingelser for staters handlerum. Han anskuer internationale organisationers muligheder for at handle i internationale anliggender for at være begrænsede af staternes brug af disse organisationer som et middel til at opnå egne mål.

Det helt afgørende for Waltz er fordelingen mellem de største magter. Han sondrer mellem bipolære systemer – såsom systemet under den kolde krig – og multipolære systemer, såsom systemet før afslutningen på 2. verdenskrig. Et tredje system, det unipolære system, betragtes som et system, der kun kan overleve en kort overgang. Kenneth Waltz har derfor forudset, at USA’s stilling som eneste supermagt ikke kan fortsætte og forventer, at der vil opstå en multipolaritet i det internationale system i løbet af en kortere årrække.  Den førende danske neorealist, Bertel Heurlin, er ikke enig med Waltz i dette spørgsmål:

 ”Der er intet der tyder på, at denne forudsigelse vil blive til virkelighed. Tværtimod tyder alt på, at unipolariteten har bidt sig fast: Der er ingen klare kandidater til nye supermagter, og der er ingen tegn på, at det vil kunne betale sig for større magter at danne modalliancer mod USA” 
 
Waltz betragter det bipolære system som det mest sikre. Når der kun er to magter, så vil begge arbejde på at bevare det eksisterende system, da de derigennem vil sikre deres egen overlevelse.

Noter 

Politiske realister
International politik-teoretikere
Politologer fra USA
Éric Abidal

Éric-Sylvain Bilal Abidal (født 11. september 1979 i Lyon, Frankrig) er en fransk tidligere fodboldspiller. Han spillede gennem karrieren for blandt andet Monaco, Lille, Lyon og FC Barcelona.

Med Lyon var Abidal med til at vinde tre franske mesterskaber, mens det med FC Barcelona blev til blandt andet fire spanske mesterskaber og to triumfer i Champions League.

Han fik i marts måned 2011 konstateret svulst i leveren og blev 17. marts 2011 opereret.

Landshold 

Abidal nåede at spille 67 kampe for Frankrigs fodboldlandshold, som han blandt andet hjalp til en andenplads ved VM i 2006, og også repræsenterede under EM i 2008, samt VM i 2010 i Sydafrika.

Titler 

Ligue 1
 2005, 2006 og 2007 med Olympique Lyon

Fransk Super Cup
 2005, 2006 og 2007 med Olympique Lyon

La Liga
 2009, 2010, 2011 og 2013 med FC Barcelona

Copa del Rey
 2009 og 2012 med FC Barcelona

Supercopa de España
 2009, 2010 og 2011 med FC Barcelona

Champions League
 2009 og 2011 med FC Barcelona

UEFA Super Cup
 2009 og 2011 med FC Barcelona

VM for klubhold
 2009 og 2011 med FC Barcelona

Referencer

Eksterne henvisninger 

Fodboldspillere fra Frankrig
Fodboldspillere fra AS Monaco FC
Fodboldspillere fra Lille OSC
Fodboldspillere fra Olympique Lyon
Fodboldspillere fra FC Barcelona
Fodboldspillere fra Olympiakos
Personer fra Lyon
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Endokrinologi

Endokrinologi er læren om hormoner (f.eks. insulin) og hormonelt betingede sygdomme (f.eks. sukkersyge). De endokrine kirtler (f.eks. skjoldbruskkirtlen) mangler udførselsgangen, men minder i den mikroskopiske opbygning om f.eks. spytkirtlerne og andre "eksokrine" kirtler, der netop har en sådan udførselsgang. De endokrine kirtler udskiller i stedet deres hormoner til blodbanen, som fører dem til "målorganerne", hvor de har deres virkning. Den engelske fysiolog Ernest Henry Starling anses for at være endokrinologiens fader.

En videnskabsmand, der beskæftiger sig med endokrinologi, kaldes en endokrinolog.
Sys Bjerre

Sys Bjerre (født 15. maj 1985 i Vanløse) er en dansk singer-songwriter.

Bjerre slog igennem med hittet "Malene" i sommeren 2008. Forinden havde hun sunget duet og optrådt med Thomas Buttenschøn og været på turné med Tue West. Den 28. oktober 2008 blev det offentliggjort, at DR havde gjort hende til medvært på Boogie sammen med den daværende vært Jeppe Voldum.

Hun deltog i DR's Karriere Kanonen 2017 med bandet Duks.

Hun deltog også i Dansk Melodi Grand Prix 2020 med sangen Honestly.

Sys Bjerre er veganer. Hun dannede par med musikeren Philip Halloun fra 2008 til 2010.

Sys Bjerre har to yngre søskende, Gunhild og Bolette, og forældrene er konservatorieuddannede.

Diskografi

Album

Singler 

som featuring artist

Kilder

Eksterne henvisninger 
 
 

 
 Artikel om Malene på Det Kongelige Biblioteks hjemmeside 

Sangere fra Danmark
Sangskrivere fra Danmark
Personer fra København
Personer fra Vanløse
Vegetarer
Dansksprogede forfattere fra Danmark
Deltagere ved Dansk Melodi Grand Prix 2020
Steve Mandanda

Steve Mandanda (født 28. marts 1985 i Kinshasa, Demokratiske Republik Congo) er en fransk fodboldspiller af congolesisk afstamning, der spiller som målmand for den Franske Ligue 1 klub Olympique de Marseille. I 2010 var han med Marseille med til at vinde det franske mesterskab. Han havde desuden et kort ophold i England hos Crystal Palace FC.

Landshold 
Mandanda står (pr. december 2022) noteret for 35 kampe for Frankrigs landshold, som han debuterede for i en venskabskamp mod Ecuador den 27. maj 2008. Han blev noget overraskende udtaget til den franske trup til EM i 2008, hvor han dog ikke fik spilletid. Han var også med ved VM i 2010 i Sydafrika, EM i 2012 i Polen/Ukraine, EM i 2016 på hjemmebane samt VM 2018 i Rusland og VM 2022 i Qatar.

Titler 

Ligue 1
 2010 med Olympique Marseille

Eksterne henvisninger 

Fodboldspillere fra Frankrig
Fodboldspillere fra Le Havre AC
Fodboldspillere fra Olympique Marseille
Fodboldspillere fra Crystal Palace F.C.
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Hengersberg

Hengersberg er en købstad i Landkreis Deggendorf i Regierungsbezirk Niederbayern i den tyske delstat Bayern, med godt 7.600 indbyggere.

Geografi 

Hengersberg ligger ca. 15 km sydøst Deggendorf, og hører til Region Donau-Wald.

Inddeling 
I kommunen er der ud over Hengersberg følgene landsbyer og bebyggelser: Altenufer, Anzenberg, Boxbach, Buch, Edermanning, Emming, Erkerding, Erlachhof, Eusching, Frohnhofen, Furth, Grubmühle, Heiming, Hinterweinberg, Holzberg, Holzerreuth, Hörgolding, Hörpling, Hub, Hubmühle, Hütting, Kading, Killersberg, Klausberg, Lapferding, Leebbergheim, Lichtenöd, Lohof, Manzing, Matzing, Mimming, Mutzenwinkl, Neulust, Nußberg, Oberanzenberg, Oberellenbach, Oberreith, Obersimbach, Pfaffing, Ponau, Rading, Reichersdorf, Reisach, Schlott, Schwanenkirchen, Schwarzach, Sicking, Siederding, Siedersberg, Thannberg, Trainding, Unterellenbach, Unterfrohnstetten, Unterreith, Untersimbach, Viehdorf, Vorderweinberg, Walmering, Waltersdorf, Weickering, Wessenhof, Würzing og
Zilling.
Crailsheim

Crailsheim er en by i den nordøstlige del af den tyske delstat Baden-Württemberg med omkring 32.000 indbyggere (2006) og et areal på 109,08 km².

Byer i Baden-Württemberg
Aholming

Aholming er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 2.300 indbyggere. Den er kendt som hjemsted for den tyske radios langbølgesender.

Geografi 
Aholming ligger i Region Donau-Wald.

Inddeling 
Kommunen består ud over hovedbyen Aholming af følgende landsbyer og bebyggelser: Breitfeld, Garnschwaig, Isarau, Kühmoos, Moosmühle, Neutiefenweg, Penzling, Probstschwaig, Rauchschwaig, Schwarzwöhr, Tabertshausen, Tabertshauserschwaig und Thannet.
Sébastien Frey

Sébastien Frey (født 18. marts 1980 i Thonon-les-Bains, Frankrig) er en fransk tidligere fodboldspiller, der spillede som målmand. Han tilbragte mere end 10 år af sin karriere i Italien, hos blandt andet Fiorentina, Inter og Parma.

Frey fik debut for Frankrigs fodboldlandshold den 21. november 2007 i en EM-kvalifikationskamp mod Ukraine. Han blev udtaget til den franske trup til EM i 2008, hvor han dog sad på bænken i alle Frankrigs 3 kampe.

Resultater 

Coppa Italia
 2002 med Parma

Eksterne henvisninger 

Fodboldspillere fra Frankrig
Deltagere ved det europæiske mesterskab i fodbold 2008
Fodboldspillere fra AS Cannes
Fodboldspillere fra ACF Fiorentina
Fodboldspillere fra Genoa C.F.C.
Fodboldspillere fra Bursaspor
Fodboldspillere fra FC Internazionale Milano
Fodboldspillere fra Hellas Verona FC
Fodboldspillere fra Parma FC
Jérémy Toulalan

Jérémy Toulalan (født 10. september 1983 i Nantes, Frankrig) er en fransk fodboldspiller, der spiller for den franske Ligue 1-klub Girondins Bordeaux. Han har tidligere spillet for blandt andet Olympique Lyon, FC Nantes og spanske Malaga. Han blev fransk mester med Lyon i både 2007 og 2008, og vandt desuden pokalturneringen Coupe de France i 2008.

Toulalan fik den 11. oktober 2006 debut for Frankrigs fodboldlandshold i en EM-kvalifikationskamp mod Færøerne. Han var med i truppen ved EM i 2008 og VM i 2010.

Resultater 

Ligue 1
 2007 og 2008 med Lyon

Coupe de France
 2008 med Lyon

Eksterne henvisninger 

Fodboldspillere fra Frankrig
Fodboldspillere fra FC Nantes
Fodboldspillere fra Olympique Lyon
Fodboldspillere fra Málaga CF
Fodboldspillere fra AS Monaco FC
Fodboldspillere fra Girondins Bordeaux
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Florent Malouda

Florent Malouda (født 13. juni 1980 i Cayenne, Fransk Guyana) er en fransk fodboldspiller, der spiller for Differdange i Luxembourg. Han har tidligere spillet for blandt andet Olympique Lyon, med hvem han vandt fire franske mesterskaber. Han har desuden spillet for en anden Ligue 1-klub, Guingamp og mange år i England for Chelsea.

Chelsea 

Malouda blev købt til Chelsea i sommeren 2007 for en overgangssum, der ifølge nogen rygter lå helt oppe på omkring 20 millioner euro. Siden skiftet har han været med til at sikre klubben ét engelsk mesterskab, tre FA Cup-titler og ikke mindst ét Champions League trofæ.

Landshold 

Malouda har spillet 80 kampe for Frankrigs landshold, som han fik debut for 17. november 2004 i en kamp mod Polen. Han scorede sit første landskampsmål i en kamp 31. maj 2005 mod Ungarn, og har efterfølgende været inkluderet i den franske trup til både VM i 2006, hvor holdet vandt sølv, samt til EM i 2008 og VM i 2010.

Resultater 

Ligue 1
 2004, 2005, 2006 og 2007 med Lyon

Premier League
 2010 med Chelsea

FA Cup
 2009, 2010 og 2012 med Chelsea

UEFA Champions League 
 2012 med Chelsea

Eksterne henvisninger 

Fodboldspillere fra Frankrig
Fodboldspillere fra LB Châteauroux
Fodboldspillere fra En Avant Guingamp
Fodboldspillere fra Olympique Lyon
Fodboldspillere fra Chelsea F.C.
Fodboldspillere fra Trabzonspor
Fodboldspillere fra FC Metz
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Ronald Coase

Ronald Harry Coase (født 29. december 1910, død 2. september 2013) var en britisk økonom. Han modtog Nobelprisen i økonomi i 1991 for sin "opdagelse og udredning af vigtigheden af transaktionsomkostninger og ejendomsret for økonomiens institutionelle struktur og funktion" 

Coase er især kendt for to artikler. Den ene er The Nature of the Firm (1937), hvori Coase introducerer transaktionsomkostninger som forklaring på virksomheders størrelse. Den anden artikel er The Problem of Social Cost (1960), hvori Coase påviser, at veldefinerede ejendomsrettigheder kan løse eventuelle eksternalitetsproblemer (se Coase-teoremet).

Desuden er Coase også kendt for, hvad der kaldes Coase-formodningen: Monopolister, der producerer varige forbrugsgoder, har ikke markedsmagt, da de ikke kan binde sig til ikke at sænke prisen i fremtidige perioder. 

Yderligere er Coase kendt for citatet "If you torture the data long enough, it will confess."

Coase døde den 2. september 2013 i en alder af 102 år.

Vigtige bidrag 

 "The Nature of the Firm, 1937. online version
 "The Nature of the Firm" i Economica, Vol. 4, No. 16, November 1937, pp. 386-405.
 "The Nature of the Firm" i Readings in Price Theory, Stigler og Boulding (red.). Chicago, R. D. Irwin, 1952.
 "The Problem of Social Cost" i Journal of Law and Economics, v. 3, n°1 pp. 1-44, 1960 on-line version.
 "Durability and Monopoly" i Journal of Law and Economics, vol. 15(1), pp. 143-49, 1972.
 "The Institutional Structure of Production", The American Economic Review, vol.82, n°4, pp. 713-719, 1992. (Nobelprisforelæsning) on-line version

Noter

Eksterne henvisninger 

 Biografi på Nobelstiftelsens hjemmeside 
 Biografi hos EconLib
 Youtube-video, hvor Coase taler om  prissignaler ved tildeling af radiofrekvenser
 Wireless Communications and Computing at a Crossroads, Journal on Telecommunications & High Technology Law, Vol. 3, No. 2, p. 239, 205 (beskriver nogle af Coases teorier som finder anvendelse i trådløs kommunikation)
 "Ronald Coase and the Misuse of Economics" af John Cassidy, The New Yorker, 2013

Nobelprismodtagere i økonomi
Økonomer fra Storbritannien
Hundredårige
Nobelprismodtagere fra Storbritannien
Briter i 1900-tallet
Briter i 2000-tallet
Willy Sagnol

William "Willy" Sagnol (født 18. marts 1977 i Saint-Étienne, Frankrig) er en fransk tidligere fodboldspiller, der er bedst husket for sin tid hos den tyske Bundesliga-klub Bayern München. Han spillede for klubben fra 2000 til 2009. Inden da havde han optrådt for AS Monaco og AS Saint-Étienne i sit hjemland. Med AS Monaco vandt Sagnol i år 2000, det franske mesterskab, inden han efterfølgende forlod klubben.

Bayern München 

Sagnol vandt i sin tid i Bayern München adskillige trofæer, blandt andet hele fem tyske mesterskaber, fire tyske pokaltitler samt Champions League i 2001.

Landshold 

Sagnol spillede gennem sin karriere 58 kampe for Frankrigs landshold, som han fik debut for 15. november 2000. Han deltog ved adskillige slutrunder for sit land, og var blandt andet med til at vinde sølv ved VM i 2006 samt guld ved Confederations Cup i både 2001 og 2003.

Resultater 

Ligue 1
 2000 med AS Monaco

Bundesligaen
 2001, 2003, 2005, 2006 og 2008 med Bayern München

Tyske pokalturnering
 2003, 2005, 2006 og 2008 med Bayern München

Champions League
 2001 med Bayern München

Intercontinental Cup
 2001 med Bayern München

Confederations Cup
 2001 og 2003 med Frankrig

Eksterne henvisninger 

 Spillerinfo

Fodboldspillere fra Frankrig
Fodboldspillere fra AS Saint-Étienne
Fodboldspillere fra AS Monaco FC
Fodboldspillere fra FC Bayern München
Fodboldtrænere fra Frankrig
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Personer fra Saint-Étienne
Harun al-Rashid

Harun al-Rashid (født 26. marts 763, død 24. marts 809) var en kalif i Baghdad af abbaside-imperiet. Han er berømt som en hovedperson i Tusind og en Nat.

Harun var en yngre søn af kaliffen Al-Mahdi. Han kom til magten, efter at hans bror Al-Hadi døde i 786. Da hans regeringstid var et højdepunkt i kalifatets historie, er der mange fortællinger om hans gerninger, blandt andet om barmakidernes fald og hans ambassade hos Karl den Store.

Han blev efterfulgt af sine sønner Al-Amin og Al-Mamun.

Eksterne henvisninger 

 

Kaliffer
Kraniosakralterapi

Kraniosakralterapi (KST) er en alternativ behandlingsform, hvis udøvere påstår, at de kan påvirke knogler, muskler og nervesystemet således, at kroppen arbejder hen imod sin naturlige balance. Terapiformen bygger på en teori om, at knogler skal være bevægelige og i balance, samt at de kommunikerer med hinanden. Behandlingen er dog ikke videnskabelig og er et eksempel på pseudovidenskab.

Den videnskabelige dokumentation bag KST er lille og mangler en demonstreret biologisk plausibel mekanisme. På grund af manglen på grundige, veldesignede randomiserede, kontrollerede forsøg, er det blevet karakteriseret som pseudovidenskab, og udførelsen heraf kaldt kvaksalveri. Ligeledes er der ingen videnskabeligt belæg for de påståede effekter af kranial osteopati.

Referencer 

Alternativ behandling
Pseudovidenskab
Cory i Det Hvide Hus-afsnit

Cory i Det Hvide Hus (Cory in the House) er en amerikansk tv-serie i 34 afsnit fordelt på to sæsoner, der blev sendt fra 12. januar 2007 til 12. september 2008. Serien handler om teenageren Cory Baxter, der flytter fra San Francisco til Washington, D.C. med sin far Victor Baxter, der har fået et job som kok i Det Hvide Hus. Serien er et spin-off til That's So Raven.

Serieoversigt 
<onlyinclude>

<onlyinclude>

Afsnit

Sæson 1 (2007–2008)

Sæson 2 (2007–2008)

Eksterne henvisninger 
 
 Cory i Det Hvide Hus  på TV.com

Afsnit af tv-serier
Helge Nielsen (maler)

Erhardt Helge Gotfred Nielsen, kendt som Helge Nielsen (5. november 1893 på Frederiksberg – 2. november 1980 i Listed) var en dansk maler og billedkunstner.

Han var søn af murer Jens Gotfred Nielsen og Anna Sophie Emilie Hansen. Gift i Tikøb 4. maj 1923 med Helga Agnes Marie Petersen (26. april 1900 – 12. september 1988). Efter uddannelse som malersvend 1908-13 gik Helge Nielsen på Kunstakademiet under Julius Paulsen 1914-16 og 1919-20, samt på grafisk skole i 1937-38. I 1934 var han medstifter af kunstnersammenslutningen Kammeraterne, og han var formand for sammenslutningen til 1963. 

Efter en perioden som teatermaler flyttede Helge Nielsen i midten af 1930'erne til Listed på Bornholms østkyst. Her kom det høje lys til at præge tonen i hans billeder, der spænder fra væsentlige personskildringer til stramt opbyggede landskabsbilleder.

Helge Nielsen var en af kulturminister Julius Bomholts nære rådgivere under etableringen af Statens Kunstfond, hvor han var med til at sikre kunstnernes indflydelse. 

Helge Nielsen udførte flere udsmykningsopgaver og modtog Eckersberg Medaillen i 1952. han var medlem af Akademiraadet og Ridder af Dannebrog.

Eksterne links 
 
 Kraks Blå Bog 1974

 

Malere fra Danmark
Modtagere af Eckersberg Medaillen
Danskere i 1900-tallet
Personer fra Frederiksberg
Riddere af Dannebrog
Scenografer fra Danmark
Landskabsmalere
Personer i Kraks Blå Bog (afdøde)
Medlemmer af Akademiraadet
Præsident for den Italienske Republik

Præsident for den Italienske Republik (italiensk: Presidente della Repubblica Italiana) er Italiens statsoverhoved. Regeringsperioden varer syv år.

Den nuværende præsident for republikken er Sergio Mattarella, valgt den 31. januar 2015. Han tiltrådte som den 12. præsident for den Italienske Republik den 3. februar 2015.

Præsidenten har sit residens i Quirinalpaladset i Rom.

Valgbarhedskrav 
 Italiensk statsborgerskab
 Mindst 50 år gammel
 Skal uindskrænket have politiske og borgerlige rettigheder

Præsidenter

Eksterne henvisninger 
 Sito ufficiale della Presidenza della Repubblica 

Italien
Lister over præsidenter
Italienske Republik, Præsident for den
Col de Somport

Somportpasset (fransk: Col du Somport, spansk: Puerto de Somport) er et bjergpas, der ligger i 1.632 m.o.h. i de vestlige Pyrenæer. Det forbinder Aspedalen i Frankrig (departementet Pyrénées-Atlantiques, tidligere fyrstendømmet Béarn) med Canfranc-dalen i Spanien (den autonome provins Aragonien). Passet er en vigtig trafikforbindelse, da der kun er få andre muligheder for at krydse Pyrenæerne. Der har tidligere været togforbindelse mellem Pau og Pamplona via Somportpasset, men linjen er nedlagt på den franske side efter en godstogsulykke i 1970. 

Til gengæld er der nu lavet en vejtunnel, som fører trafikken dybt under passet. Det har fjernet den tunge trafik fra passet, som nu mest har karakter af et turiststed med muligheder for vandrere og skisportsfolk. Passet er snedækket fra slutningen af oktober til slutningen af maj. Landevejen N330a går over passet.

Historie
Somportpasset er en af de ældste pyrenæerovergange. Allerede kelterne, romerne, karthagenienserne, visigoterne og maurerne brugte dette pas. Navnet er en nedslidt version af det latinske summus portus (= “den højeste overgang”), hvad det faktisk også er. I nærheden af passet findes et monument for pilgrimmene, og på vejen ned mod Canfranc kommer man forbi to interessante ruiner: det middelalderlige herberg for de vejfarende, Hospital de Santa Cristina, og fæstningen ved Candanchú.

Pilgrimsvejen
Somportpasset danner forbindelse mellem Via Tolosane, den franske pilgrimsrute, og den nordspanske Camino aragonés, som netop begynder i selve passet. Passet var uden diskussion det mest brugte af pilgrimmene, der skulle fra Frankrig til Jakobsvejen i Spanien. Først da man havde fået nedkæmpet de baskiske landevejsrøvere i det 12. århundrede, blev passet ved Roncesvalles foretrukket, fordi det er lettere at komme over. Afstanden fra passet til Santiago de Compostela er 858 km.

Galleri

Kildehenvisninger

Eksterne Henvisninger 

Béarn
Jakobsvejen
Bjergpas i Frankrig
Bjergpas i Spanien